**Lando Norris** (\* 13. november 1999, Bristol, Spojené kráľovstvo) je belgicko-britský jazdec, ktorý aktuálne preteká v šampionáte Formula 1 za tím McLaren, pretekajúci za Spojené kráľovstvo. V roku 2015 zvíťazil na majstrovstvách sveta formuly MSA, v roku 2016 na pretekoch Toyota Racing Series, Eurocup Formula Renault 2.0 a Formula Renault 2.0 Northern European Cup. V tom roku získal aj ocenenie McLaren Autosport BRDC Award. Vyhral európsky šampionát FIA Formule 3 2017. Bol členom programu mladých vodičov McLaren.

Osobný život
------------

Lando Norris sa narodil v Bristole. Jeho otec Adam Norris je investičný manažér penzijných fondov, jeden z najbohatších ľudí Bristolu a 501. najbohatšia osoba v krajine. Jeho matka Cisca (rod. Wauman) pochádza z flámskeho regiónu Belgicka. Je druhé najstaršie dieťa po boku troch súrodencov, dvoma mladšími setrami Flo a Cisca a starším bratom Oliverom, ktorý sa tiež venoval súťažne kartingu. Norris drží britské a belgické občianstvo a hovorí trošku flámskou holandčinou.

Norris študoval na Millfieldskej škole v Street, Somerset, ktorú opustil bez toho, aby absolvoval maturitnú skúšku. Študoval fyziku a matematiku u svojho osobného učiteľa. Jeho rodina sa tiež presťahovala do Glastonbury, aby mu umožnili navštevovať školu na dennej báze a pritom pokračovať v závodnej kariéry.

Inšpiroval ho Valentino Rossi. Podporuje futbalový tím Bristol City FC.

V nedeľu 11. júla sa Norris zúčastnil incidentu po futbalovom finále Taliansko- Anglicko počas Euro 2020, počas ktorého mu boli ukradnuté hodiny za 47 000 eur. McLaren Racing vydal po incidente vyhlásenie, v ktorom uviedol, že „tím podporuje Landa" a že vzhľadom na policajne vyšetrovanie nemôžu ďalej komentovať.

Norris potvrdil 30. novembra, že sa pred sezónou 2022 presťahuje z Wokingu neďaleko sídla tímu McLaren do Monaka, pričom ako kľúčový dôvod svojho presťahovania do „daňového raja" uviedol finančné dôvody.

Pretekárska kariéra
-------------------

### Skoršia kariéra

Potom, ako sa Norris pôvodne začal zaujímať o motocyklové preteky, presunul svoju pozornosť z dvoch kolies na štyri potom, ako ho jeho otec a jeho brat odviedli na miestnu motokárovú dráhu sledovať kolo Super1 národných motokárových majstrovstiev. Pretekársku kariéru odštartoval ako sedemročný, keď si na svojom prvom národnom podujatí pripísal pole position. V roku 2013 Norris zvíťazil na majstrovstvách sveta motokár v Bahrajne, WSK Euro Series a európskych CIK-FIA a CIK-FIA tituloch Supercup. V nasledujúcom roku zvíťazil na majstrovstvách sveta CIK-FIA KF s Ricky Flynn Motosport, čím sa stal najmladším víťazom svetového šampionátu v motokárach. 

V roku 2014 Norris debutoval na juniorskom šampionáte Ginetta podpornou sériou pre BTCC, kde skončil celkovo tretí a vo svojom prvom ročníku z motokár získal Rookie Cup. Pre rok 2015 Norris sa upísal Carlin Motosportu v novozaloženej sérii MSA Formula. Norris vyhral sériu s ôsmimi víťazstvami, desiatimi pole position a 14 pódiami. Príležitostne vystúpil aj na šampionáte ADAC Formula 4 a na talianskom šampionáte Formuly 4 s Mücke Motorsport, kde zaznamenal ešte viac úspechov, keď získal v prvom menovanom 6 pódií z ôsmych štartov a v druhom jediné pódium.

Pre rok 2016 bolo oznámené, že Norris bude jazdiť za M2 Competition v Toyota Racing Series na Novom Zélande. Norris dosiahol počas celej sezóny šesť víťazstiev vrátane Veľkej ceny Nového Zélandu a na prvý pokus vyhral šampionát. Norris sa zúčastnil série Formula Renault 2.0 Eurocup a Formula Renault 2.0 NEC jazdiac za Josef Kaufmann Racing, v ktorých skončil prvý v oboch sériách. Rovnako sa pustil aj do sezóny na britskom šampionáte BRDC Formule 3 s Carlinom, kde skončil 8. pričom sa neocitol na všetkých pretekov. Zúčastnil sa tiež na poslednom kole európskych šampionátov Formuly 3 a Veľkej ceny Macaa s Carlinom, v ktorom skončil jedenásty.

Norris pretekal s Carlinom na plný úväzok na európskom šampionáte Formuly 3 v roku 2017. Titul získal v prvom z troch pretekov vo finále Hockenheimringu a pred vicemajstrom Joelom Erikssonom skončil o 53 bodov.

Pretekal aj za Carlin na šampionáte FIA Formule 2 2018 a priblížil sa k zisku titulu, ale nakoniec skončil na druhom mieste za kolegom britom Georgom Russellom. 

### Formula 1

Na začiatku roku 2017 bol Norris podpísaný ako juniorský pilot McLarenu. Neskôr toho roku testoval McLaren v rámci plánovaného testu v polovici sezóny. V druhom testovacom dni na Hungaroringu zajazdil druhé najrýchlejšie kolo. Na konci roku 2017 sa Norris stal oficiálnym testovacím a rezervným jazdcom McLarenu pre sezónu 2018. Zúčastnil sa svojho prvého oficiálneho tréningu na Veľkej cene Belgicka. V súťaži zajazdil 26 kôl a z 20 jazdcov skončil na 18. mieste, čím prekonal aj najlepší čas druhého McLarenu, ktorý riadil Stoffel Vandoorne.

#### McLaren (2019–)

##### 2019

Norris dostal zmluvu s McLarenom na rok 2019 a jeho tímovým kolegom sa stal Carlos Sainz mladší. Pri svojich debutových pretekoch v Austrálii sa kvalifikoval na 8. mieste a preteky dokončil na 12. mieste. Na ďalších pretekoch v Bahrajne sa prebojoval až na 6. miesta, čím získal svoje prvé body. VC Číny bola prvou z Norrisových odchodov v sezóne, po škodách spôsobených kolíziou v prvom kole. Jeho ďalší odchod nastal o dva preteky neskôr v Španielsku po kolízii s Lancom Strollom. Po 8. mieste v ďalších pretekoch v Azerbajdžane utrpel Norris ďalší odchod v Kanade po tom, čo jeho automobil utrpel zlyhanie odpruženia spôsobujúc požiar bŕzd.

Norris bol na ceste vo Francúzsku aby skončil na 7. mieste ale problémy s hydraulikou spôsobili, že klesol na 10. miesto. Nakoniec bol ale klasifikovaný na 9. mieste po penalizácii Daniela Ricciarda. Nasledovalo 6. miesto v Rakúsku. V Nemecku bol Norris nútený štartovať zozadu kvôli trestu za motor a po strate výkonu z pretekov odstúpil. Ďalšie bodové umiestnenie dosiahol v Maďarsku, štartoval na 7. mieste a skončil na 9. mieste. Na Veľkej cene Belgicka sa v počiatočných fázach pretekov prebojoval z 11. na 5. miesto. Ale v poslednom kole stratil výkon a tak bol klasifikovaný na 11. mieste mimo bodovacej tabuľky.

Nasledovali tri po sebe preteky s bodmi. V Japonsku išiel Norris na začiatku pretekov na 5. mieste predtým, ako sa s ním zrazil Alexander Albon počas pokusu o predbiehanie. Jeho tempo zostalo po zvyšok závodu z dôvodu výsledného poškodenia podlahy nestále a nakoniec skončil na 11. mieste. Na ďalších pretekoch v Mexiku, keď zastavil v boxoch na 7. miesta, bolo koleso namontované nesprávne a po opustení boxov Norris zastavil a jeho mechanici ho zatlačili späť do boxov. V boxoch strávil takmer dve minúty a nakoniec v priebehu pretekov odstúpil, keď zaostal za ostatnými jazdcami. Sezónu ukončil tromi po sebe nasledujúcimi bodmi.

Norris ukončil svoju debutovú sezónu vo Formule 1 na 11. mieste šampionátu so ziskom 49 bodov. Tým výrazne zaostávalo za tímovým kolegom Sainzom, ale Norris v priebehu sezóny prekonal v kvalifikácii Sainza 11: 10. Počas svojho debutu Norris podpísal viacročný kontrakt, čim zostal u McLarenom v sezóne 2020 a sezóne 2021.

##### 2020

Na úvodných pretekoch v Rakúsku sa Norris kvalifikoval na 4. mieste, ale bol povýšený na 3. miesto po treste pre Lewisa Hamiltona, čo bola jeho najvyššia pozícia v kariére a najvyššia pre McLaren od Veľkej ceny Rakúska 2016. V pretekoch dostal Hamilton po zrážke s Albonom päťsekundový trest a tak aby bol Norris klasifikovaný na stupňoch víťazov, musel skončiť do piatich sekúnd od Hamiltona. Prekročil čiaru na 4. mieste, ale bol povýšený na 3. miesto po dosiahnutí najrýchlejšieho kola a dobehom 4,802 sekúnd za Hamiltonom. Toto poznačilo Norrisové prvé pódium vo Formule 1 a jeho prvé najrýchlejšie kolo, ktoré vyšlo v poslednom kole pretekov. To zaznamenalo Landa Norrisa ako tretieho najmladšieho pilota, ktorý stál na stupňoch víťazov v histórii Formuly 1.

Na Veľkej cene Štajerska sa Norris kvalifikoval ako šiesty, ale po incidente vo voľnom tréningu mu bol udelený trest straty troch miest. V posledných dvoch kolách závodu predbehol tri autá (Daniel Ricciardo, Lance Stroll a Sergio Pérez), a tak skončil piaty pričom si udržal tretie miesto v poradí jazdcov.

Norris skončil Veľkú cenu Talianska na štvrtej pozícii, o dve priečky za tímovým kolegom Sainzom. Norris potom dokončil nasledujúcu Veľkú cenu Toskánska na 6. mieste. Potom ale nasledovali Veľké ceny Ruska a Eifelu, kde nezískal žiaden bod.

Počas Veľkej ceny Portugalska došlo ku kolízii s Lancom Strollom, ktorý Norrisa prinútil ísť cez obrubník a poškodiť predné krídlo a to spolu s druhou zastávkou v boxoch kvôli defektu zapríčinilo, že skončil na 13. mieste. V nadväznosti na to, Norris čelil kritike za svoje poznámky, že Stroll „sa z ničoho nepoučí", a za bagatelizovanie úspechu Lewis Hamilton, čo opísal to ako „pre mňa to nič neznamená". Následne sa Norris ospravedlnil za svoje komentáre k Strollovi a taktiež sa osobne ospravedlnil Hamiltonovi s tým, že jeho komentáre boli „neopatrné" a že „[neprejavil] úctu, ktorú by som mal mať k určitým ľuďom". Po troch pretekoch bez skórovania skončil Norris na Veľkej cene Emilia Romagna ôsmy po náročných pretekoch na závodnej dráhe s niekoľkými príležitosťami na predbiehanie.

Na mokrej Veľkej cene Turecka mal Norris to, čo nazval „najhorším štartom v kariére všetkých",  keď štartoval zo 14. miesta na štartovom rošte po penalizácii straty piatich miest. S najrýchlejším kolom skončil ôsmy. Na Veľkej cene Bahrajnu skončil štvrtý a získal dôležité body v boji o tretie miesto v Majstrovstvách sveta konštruktérov. Na Veľkej cene Sakhiru skončil Norris na 10. mieste po neuspokojivej kvalifikácii, ktorá viedla k rozhodnutiu nasadiť nový motor, čo malo za následok penalizáciu, ktorá ho postavila na zadné priečky. Po kvalifikácii štvrtého miesta na Veľkej cene Abú Zabí, 0,25sekund za pole position, Norris dokončil preteky na piatom mieste. Jeho tímový kolega Sainz skončil na šiestom mieste čo umožnilo McLarenu skončiť na treťom mieste v Majstrovstvách konštruktérov.

##### 2021

Norris zostal v McLarene aj v sezóne 2021, pričom sa stal partnerom Daniela Ricciarda, keď Sainz opustil tím.

Norris sa kvalifikoval ako siedmy na úvodnú Veľkú cenu Bahrajnu a preteky dokončil ako štvrtý. V nasledujúcich pretekoch, Veľkej cene Emilia Romagna, bol kvalifikačný čas, ktorý by ho umiestnil na tretie miesto, vymazaný pre prekročenie limitov trate a do pretekov štartoval ako siedmy. Norris sa držal na priebežnom druhom mieste, kým ho predbehol Lewis Hamilton, pričom do konca zostávali tri kolá. Skončil tretí a získal svoje druhé pódium vo Formule 1. Na Veľkej Cene Monaka štartoval Norris z piateho miesta avšak ťažil z neúspechu Charlesa Leclerca na štarte pretekov a odchodu Valtteriho Bottasa, a tak získal ďalšie umiestnenie na stupňoch víťazov. Norris dostal trest na štartovom rošte a štartoval ako deviaty na Veľkej cene Azerbajdžanu za to, že nevstúpil do boxov počas červenej vlajky v kvalifikácii, čo je sankcia, ktorú kritizoval ako „neférovú". Preteky ukončil na piatom meste, k čomu mu dopomohli havárie a chyby jazdcov vpredu.

Norris znovu odštartoval na svojej najvyššie pozícii na štartovnom rošte počas Veľkej ceny Štajerska ako tretí po tom, čo Bottas dostal trest na štartovom rošte. Tretie preteky za sebou skončil piaty. Na nasledujúcej víkendovej Veľkej cene Rakúska si túto kvalifikačnú pozíciu vylepšil, keď získal druhé miesto po dosiahnutí času 0,048 sekundy za Maxom Verstappenom, ktorý držal pole position. Norris dostal počas pretekov penalizáciu po tom, čo vystrčil Sergia Péreza z trate. Preteky dokončil na treťom mieste a získal svoje tretie pódium v ​​sezóne. V piatkovej kvalifikácii Veľkej ceny Británie zajazdil šiesty najrýchlejší čas, potom skončil piaty v kvalifikácii šprintu nového formátu a štvrtý vo Veľkej cene. Tento výsledok ho posunul na tretie miesto v šampionáte jazdcov.

Norris sa kvalifikoval ako šiesty na Veľkú cenu Maďarska. V prvej zákrute si prilepšil na tretie miesto, ale zozadu ho trafil Bottas, čo spôsobilo jeho zrážku s Verstappenom. Norris odstúpil z pretekov o dve kolá neskôr pre veľké poškodenie. Na Veľkej cene Talianska skončil Norris štvrtý v kvalifikáčnom šprinte, čím sa stal tretím na štartovom rošte pretekov, keďže Bottas dostal trest za motor. Norris skončil v pretekoch na druhom mieste za tímovým kolegom Ricciardom, čím získal svoje štvrté pódium v ​​sezóne a zabezpečil McLarenu prvé umiestnenie 1-2 od Veľkej ceny Kanady v roku 2010. Norris získal svoju prvú pole position vo Formule 1 v meniacich sa poveternostných podmienkach v kvalifikácii na Veľkú cenu Ruska. V prvom kole stratil vedenie pre Carlosa Sainza no v 13. kole ho opäť získal. Norris pokračoval vo vedení pretekov s Lewisom Hamiltonom tesne za ním, až kým v záverečných kolách nezačalo pršať. Norris sa rozhodol zostať vonku na pneumatikách do suchého počasia, zatiaľ čo Hamilton sa zastavil v boxoch pre prechodné pneumatiky. Dážď sa čoskoro zhoršil, čo umožnilo Hamiltonovi predbiehať a prinútilo Norrisa odísť prezuť na taktiež prechodné pneumatiky. Norris skončil siedmy a zaznamenal najrýchlejšie kolo pretekov. Po týchto pretekoch Norris nedokázal dokončiť žiadne zo zostávajúcich siedmich pretekov sezóny na vyššej pozícii ako na siedmej, hoci v každom z nich dokázal získať body. Sezónu ukončil na šiestom mieste v tabuľke, keď prehral s bývalým tímovým kolegom Sainzom len o 4,5 bodu.

##### 2022

Vo februári 2022 Norris podpísal predĺženie zmluvy s McLarenom, vďaka čomu bude s tímom minimálne do roku 2025. Norris absolvoval všetky tri dni oficiálnych predsezónnych testov v Bahrajne po tom, čo bol Ricciardo pozitívny na COVID-19 a nemohol sa zúčastniť.

Na novej Veľkej cene Miami Norris povolal safety car na trať, potom čo sa jeho McLaren MCL36 zrazil s AlphaTauri Pierra Gaslyho.

V máji 2022, napriek tomu, že trpel angínou, Norris skončil šiesty vo Veľkej cene Monaka a zaistil si i najrýchlejšie kolo pretekov.

### 2023

Norris zostáva v McLarene aj v roku 2023, kde bude spoločne s novým tímovým kolegom šampión Formuly 2 z roku 2021 Oscar Piastri, ktorý nahradí Daniela Ricciarda. Počas prvej Veľkej ceny v Bahrajne mal Norris problémy so spoľahlivosťou, ktoré ho odsunuli až na 17. miesto čo predstavovalo posledné miesto z finišujúcich jazdcov tohto preteku. Na nasledujúcej Veľkej cene Saudskej Arábie sa Norris kvalifikovala až na 19. mieste po tom, čo urobil chybu a narazil do steny. Predstavovalo to jeho len druhé vypadnutie z Q1, pričom predtým sa to stalo počas Veľkej ceny Nemecka v roku 2019. Chaotická Veľká cena Austrálie dopomohla McLaren získať prvé body v sezóne, keďže Norris skončil šiesty a jeho tímový kolega Piastri ôsmy.

Ostatné podniky
---------------

Norris získal 12 000 dolárov pre Fond solidarity COVID-19 na podporu Svetovej zdravotníckej organizácie počas online prenosu na Twitchi. V roku 2020 založil Team Quadrant, tím esportov, ktorý sa zameriava aj na tvorbu videí a oblečenia.

Norris v rozhovore pre televíziu uviedol, že bojoval so svojim duševným zdravím a trpel depresiami pri svojom nástupe do Formuly 1 v roku 2019. Tieto problémy mu pomohol vyriešiť McLaren spolu s ich partnerom Mind (charitatívna organizácia pre duševné zdravie).

V septembri 2021, Norris oznámil založenie jeho vlastného motokárového tímu LN Racing Kart. Bolo oznámené, že OTK Kart Group bude vyrábať motokáry, zatiaľ čo Ricky Flynn Motorsport - ktorý pomohol Norrisovi "dosiahnuť dobré veci a pomohol mi naučiť sa toľko o pretekaní" - bude viesť prevádzku. Norris dúfa, že s týmto projektom pomôže ďalšej generácii závodných jazdcov.

Ocenenia
--------

* Autosport Awards British Competition Driver of the Year: 2021

Motokárový prehľad
------------------

### Prehľad

| Sezóna | Séria | Tím | Umiestnenie |
| --- | --- | --- | --- |
| 2008 | Super 1 National Championship — Comer Cadet |  | 35. miesto |
| 2009 | Formula Kart Stars MSA — Cadet |  | 21. miesto |
| Super 1 National Championship — Comer Cadet |  | 14. miesto |
| 2010 | Kartmasters British Grand Prix — Comer Cadet |  | 27. miesto |
| Formula Kart Stars MSA — Cadet |  | 10. miesto |
| Super 1 National Championship — Comer Cadet |  | **3. miesto** |
| 2011 | Trent Valley Kart Club — Minimax |  | 27. miesto |
| Kartmasters British Grand Prix — Comer Cadet |  | 25. miesto |
| Super 1 National Championship — Comer Cadet |  | 5. miesto |
| MSA British Championship — Cadet |  | 6. miesto |
| 2012 | Kartmasters British Grand Prix — Rotax Mini Max | RL Racing Department | 4. miesto |
| Super 1 National Championship — Rotax Mini Max |  | **2. miesto** |
| Formula Kart Stars — Mini Max |  | **1. miesto** |
| Formula Kart Stars — Junior Max |  | 18. miesto |
| Rotax Max Euro Challenge — Junior | RL Racing | 19. miesto |
| WSK Final Cup — KF3 | Ricky Flynn Motorsport | 20. miesto |
| Copa de Campeones — KF3 |  | **3. miesto** |
| 2013 | South Garda Winter Cup — KF3 | Ricky Flynn Motorsport | 5. miesto |
| Trofeo Andrea Margutti — KFJ | 5. miesto |
| WSK Euro Series — KFJ | **1. miesto** |
| WSK Super Master Series — KFJ | **2. miesto** |
| CIK-FIA European Championship — KFJ | **1. miesto** |
| CIK-FIA International Super Cup — KFJ | **1. miesto** |
| Rotax Max Euro Challenge — Junior | 7. miesto |
| Italian CSAI Championship — KF3 | 13. miesto |
| WSK Final Cup — KFJ | 7. miesto |
| Trofeo delle Industrie — KF3 | 5. miesto |
| CIK-FIA World Championship — KFJ | 4. miesto |
| 2014 | South Garda Winter Cup — KF2 | Ricky Flynn Motorsport | 34. miesto |
| WSK Champions Cup — KF | 20. miesto |
| WSK Super Master Series — KF | 12. miesto |
| CIK-FIA European Championship — KF | **3. miesto** |
| CIK-FIA World Championship — KF | **1. miesto** |

Pretekárske výsledky
--------------------

### Prehľad

| Sezóna | Séria | Tím | Preteky | Víťazstvá | Poleposition | Najrýchlejšiekolá | Pódiá | Body | Umiestnenie |
| --- | --- | --- | --- | --- | --- | --- | --- | --- | --- |
| 2014 | Ginetta Junior Championship | HHC Motorsport | 20 | 4 | 8 | 2 | 11 | 432 | **3. miesto** |
| 2015 | MSA Formula Championship | Carlin | 30 | 8 | 10 | 9 | 15 | 413 | **1. miesto** |
| ADAC Formula 4 Championship | Mücke Motorsport | 8 | 1 | 0 | 3 | 6 | 131 | 8. miesto |
| Italian Formula 4 Championship | 9 | 0 | 0 | 3 | 1 | 51 | 11. miesto |
| BRDC Formula 4 Autumn Trophy | HHC Motorsport | 4 | 2 | 1 | 1 | 4 | 128 | 5. miesto |
| 2016 | Eurocup Formula Renault 2.0 | Josef Kaufmann Racing | 15 | 5 | 6 | 4 | 12 | 253 | **1. miesto** |
| Formula Renault 2.0 NEC | 15 | 6 | 10 | 4 | 11 | 316 | **1. miesto** |
| Toyota Racing Series | M2 Competition | 15 | 6 | 8 | 5 | 11 | 924 | **1. miesto** |
| BRDC British Formula 3 Championship | Carlin | 11 | 4 | 4 | 3 | 8 | 247 | 8. miesto |
| FIA European Formula 3 Championship | 3 | 0 | 0 | 0 | 0 | 0 | NC† |
| Macau Grand Prix | 1 | 0 | 0 | 0 | 0 | N/A | 11. miesto |
| 2017 | FIA European Formula 3 Championship | Carlin | 30 | 9 | 8 | 8 | 20 | 441 | **1. miesto** |
| Macau Grand Prix | 1 | 0 | 0 | 0 | 1 | N/A | **2. miesto** |
| Formula 1 | McLaren Honda | Testovací jazdec |
| Formula 2 | Campos Racing | 2 | 0 | 0 | 0 | 0 | 0 | 25. miesto |
| 2018 | Formula 2 | Carlin | 24 | 1 | 1 | 1 | 9 | 219 | **2. miesto** |
| WeatherTech SportsCar Championship | United Autosports | 1 | 0 | 0 | 0 | 0 | 18 | 58. miesto |
| Formula 1 | McLaren F1 Team | Testovací jazdec |
| 2019 | Formula 1 | McLaren F1 Team | 21 | 0 | 0 | 0 | 0 | 49 | 11. miesto |
| 2020 | Formula 1 | McLaren F1 Team | 16 | 0 | 0 | 1 | 1 | 97 | 9. miesto |
| 2021 | Formula 1 | McLaren F1 Team | 22 | 0 | 1 | 1 | 4 | 160 | 6. miesto |
| 2022 | Formula 1 | McLaren F1 Team | 22 | 0 | 0 | 2 | 1 | 122 | 7. miesto |
| 2023 | Formula 1 | McLaren F1 Team | 22 | 0 | 0 | 0 | 5 | 136 | 7. miesto |

\* Sezóna prebieha

† Ako hosťujúci jazdec, nemal nárok na body.

### Ginetta Junior Championship

| Rok | Tím | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Body | Umiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | HHC Motorsport | Ginetta G40 | BHI16 | BHI210 | DON12 | DON22 | THR1DNF | THR210 | OUL1DSQ | OUL27 | CRO1**2** | CRO2**1** | SNE1**2** | SNE2**1** | KNO1***1*** | KNO22 | ROC1**7** | ROC2*2* | SIL15 | SIL22 | BHGP1**9** | BHGP1**1** | 432 | 3. miesto |

### FIA European Formula 3 Championship

| Rok | Tím | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | Body | Umiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Carlin | Volkswagen | LEC1 | LEC2 | LEC3 | HUN1 | HUN2 | HUN3 | PAU1 | PAU2 | PAU3 | RBR1 | RBR2 | RBR3 | NOR1 | NOR2 | NOR3 | ZAN1 | ZAN2 | ZAN3 | SPA1 | SPA2 | SPA3 | NÜR1 | NÜR2 | NÜR3 | IMO1 | IMO2 | IMO3 | HOC1DNF | HOC216 | HOC316 | 0‡ | NC‡ |
| 2017 | Carlin | Volkswagen | SIL1***1*** | SIL29 | SIL33 | MNZ1*1* | MNZ22 | MNZ32 | PAU1*2* | PAU2**2** | PAU3***DNF*** | HUN18 | HUN214 | HUN33 | NOR111 | NOR21 | NOR33 | SPA1**1** | SPA2**DNF** | SPA31 | ZAN1***1*** | ZAN23 | ZAN31 | NÜR1**1** | NÜR22 | NÜR3*1* | RBR14 | RBR2*2* | RBR317† | HOC1*2* | HOC211 | HOC34 | 441 | 1. miesto |

† Jazdec nedokončil preteky, ale bol klasifikovaný, pretože absolvoval viac ako 90% vzdialenosti pretekov.

‡ Ako hosťujúci jazdec, nemal nárok na body.

### Kompletné výsledky Veľkej ceny Macaa

| Rok | Tím | Auto | Kvalifikácia | Kvalifikačný pretek | Hlavny pretek |
| --- | --- | --- | --- | --- | --- |
| 2016 | Spojené kráľovstvo  Carlin | Dallara F312 | 9. miesto | DNF | 11. miesto |
| 2017 | Spojené kráľovstvo  Carlin | Dallara F317 | **2. miesto** | 7. miesto | **2. miesto** |

### Formula 2

| Rok | Tím | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Body | Umiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Campos Racing | BHRHL | BHRŠP | CATHL | CATŠP | MONHL | MONŠP | BAKHL | BAKŠP | RBRHL | RBRŠP | SILHL | SILŠP | HUNHL | HUNŠP | SPAHL | SPAŠP | MNZHL | MNZŠP | JERHL | JERŠP | YMCHLDNF | YMCŠP13 |  |  | 0 | 25. miesto |
| 2018 | Carlin | BHRHL***1*** | BHRŠP4 | BAKHL6 | BAKŠP4 | CATHL3 | CATŠP3 | MONHL6 | MONŠP3 | LECHL16 | LECŠP5 | RBRHL2 | RBRŠP11 | SILHL10 | SILŠP3 | HUNHL2 | HUNŠP4 | SPAHL4 | SPAŠP2 | MNZHL6 | MNZŠP5 | SOCHLDNF | SOCŠPDNF | YMCHL5 | YMCŠP2 | 219 | 2. miesto |

### 24 hodín Daytona

| Rok | Tím | Jazdci | Auto | Trieda | Počet kôl | Celkovéumiestnenie | Umiestneniev triede |
| --- | --- | --- | --- | --- | --- | --- | --- |
| 2018 | United Autosports | Spojené kráľovstvo  Lando NorrisSpojené kráľovstvo  Philip HansonŠpanielsko  Fernando Alonso | Ligier JS P217-Gibson | P | 718 | 38. miesto | 13. miesto |

### Formula 1

| Rok | Tím | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Body | Umiestnenie |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | McLaren | AUS | BHR | CHN | AZE | ESP | MCO | CAN | FRA | AUT | GBR | GER | HUN | BELTD | ITATD | SIN | RUSTD | JPNTD | USATD | MEXTD | BRATD | ARE |  | – | – |
| 2019 | McLaren | AUS12 | BHR6 | CHN18† | AZE8 | ESPDNF | MCO11 | CANDNF | FRA9 | AUT6 | GBR11 | GERDNF | HUN9 | BEL11† | ITA10 | SIN7 | RUS8 | JPN11 | MEXDNF | USA7 | BRA8 | ARE8 |  | 49 | 11. miesto |
| 2020 | McLaren | AUT*3* | STY5 | HUN13 | GBR5 | 70A9 | ESP10 | BEL7 | ITA4 | TUS6 | RUS15 | EIFDFN | POR13 | EMI8 | TUR*8* | BHR4 | SKH10 | ARE5 |  |  |  |  |  | 97 | 9. miesto |
| 2021 | McLaren | BHR4 | EMI3 | POR5 | ESP8 | MCO3 | AZE5 | FRA5 | STY5 | AUT3 | GBR4 | HUNDNF | BEL14 | NED10 | ITA2 | RUS7 | TUR7 | USA8 | MEX10 | SAP10 | QAT10 | SAU10 | ARE7 | 160 | 6. miesto |
| 2022 | McLaren | BRH15 | SAU7 | AUS5 | EMI35 | MIADNF | ESP8 | MCO*6* | AZE9 | CAN15 | GBR6 | AUT7 | FRA7 | HUN7 | BEL12 | NED7 | ITA7 | SIN4 | JPN10 | USA6 | MEX9 | SAPDNF | ARE*6* | 122 | 7. miesto |
| 2023 | McLaren | BRH17 | SAU17 | AUS6 | AZE9 | MIA17 | MCO9 | ESP17 | CAN13 | AUT4 | GBR2 | HUN2 | BEL7 | NED7 | ITA8 | SIN2 | JPN2 | QAT3 | USA2 | MEX5 | SAP2 | VGSDNF | ARE5 | 205 | 6. miesto |

† Jazdec nedokončil preteky, ale bol klasifikovaný, pretože absolvoval viac ako 90% vzdialenosti pretekov.

Referencie
----------

1. ↑   *Spa feels like 'second home Grand Prix' for Norris* [online]. [Cit. 2022-03-21]. Dostupné online.
2. ↑   *Bristol Rich List 2016 revealed: Who is worth the most money this year* [online]. [Cit. 2022-03-21]. Dostupné online.
3. ↑   *Lance Stroll en Lando Norris: halve Belgen in de F1* [online]. [Cit. 2022-03-21]. Dostupné online.
4. ↑   *Oliver Norris* [online]. [Cit. 2022-03-21]. Dostupné online.
5. ↑   *Full Episode: Pinks talks racing and beyond with F1 starlet Lando Norris* [online]. [Cit. 2022-03-21]. Dostupné online.
6. ↑   *Lando Norris* [online]. [Cit. 2022-03-21]. Dostupné online.
7. ↑   *Lando Norris Speaking Dutch Words: Kaas, Peperkoek & Speculaas* [online]. [Cit. 2022-03-21]. Dostupné online.
8. ↑   *LANDO NORRIS: A FEATURE* [online]. [Cit. 2022-03-21]. Dostupné online.
9. ↑   *Lando Norris: Valentino Rossi inspired me to be who I am today* [online]. [Cit. 2022-03-21]. Dostupné online.
10. ↑   *McLaren Formula One star Lan* [online]. [Cit. 2022-03-21]. Dostupné online.
11. ↑   *Norris ‘unharmed but shaken’ say McLaren, after he was mugged at the Euro 2020 final at Wembley* [online]. [Cit. 2022-03-21]. Dostupné online.
12. ↑   *Norris on moving to Monaco: Anyone in my position would do the same* [online]. [Cit. 2022-03-21]. Dostupné online.
13. ↑   *Lando Norris' tips on how to get into karting* [online]. Red Bull, [cit. 2022-05-30]. Dostupné online. (po anglicky)
14. ↑   *CIK-FIA European KF-Junior Championship 2013 standings | Driver Database* [online]. www.driverdb.com, [cit. 2022-05-30]. Dostupné online.
15. ↑   *CIK-FIA International Super Cup - KFJ 2013 standings | Driver Database* [online]. www.driverdb.com, [cit. 2022-05-30]. Dostupné online.
16. ↑   *WSK Euro Series - KFJ 2013 standings | Driver Database* [online]. www.driverdb.com, [cit. 2022-05-30]. Dostupné online.
17. ↑   *F1 Pokes Fun at Lando Norris for His Kiddish Past Tweets* [online]. EssentiallySports, 2020-02-25, [cit. 2022-05-30]. Dostupné online.
18. ↑   *F1 Pokes Fun at Lando Norris for His Kiddish Past Tweets* [online]. EssentiallySports, 2020-02-25, [cit. 2022-05-30]. Dostupné online.
19. 1 2   *Lando Norris Formula One driver biography* [online]. RaceFans, [cit. 2022-05-30]. Dostupné online. (po anglicky)
20. ↑   *Lando Norris: The spark McLaren and F1 have been waiting for* [online]. Eurosport, 2020-07-09, [cit. 2022-05-30]. Dostupné online. (po anglicky)
21. ↑   *McLaren F1 team signs Lando Norris to its junior programme* [online]. www.autosport.com, [cit. 2022-05-30]. Dostupné online. (po anglicky)
22. ↑   *Kubica fourth fastest on return as Vettel sets testing pace* [online]. [Cit. 2022-05-30]. Dostupné online.
23. ↑   *McLaren Formula 1 - Lando Norris becomes official McLaren test and reserve driver for 2018* [online]. web.archive.org, 2018-02-21, [cit. 2022-05-30]. Dostupné online. Archivované 2018-02-21 z originálu.
24. ↑   *Vettel heads Verstappen and Hamilton in 2018 Belgian Grand Prix FP1* [online]. www.autosport.com, [cit. 2022-05-30]. Dostupné online. (po anglicky)
25. ↑   *McLaren Racing - Lando Norris to drive for McLaren from 2019* [online]. www.mclaren.com, [cit. 2022-05-30]. Dostupné online. (po anglicky)
26. ↑  SLATER, Luke. Lando Norris's impressive Bahrain Grand Prix hints at a McLaren revival. *The Telegraph*, 2019-04-02. Dostupné online [cit. 2022-05-30]. ISSN 0307-1235. (po anglicky)
27. ↑  DUNCAN, Phil. Lando Norris feared first lap Chinese Grand Prix crash would leave him upside down. *The Telegraph*, 2019-04-14. Dostupné online [cit. 2022-05-30]. ISSN 0307-1235. (po anglicky)
28. ↑   *McLaren F1 team identifies cause of Norris's Canadian GP breakage* [online]. www.autosport.com, [cit. 2022-05-30]. Dostupné online. (po anglicky)
29. ↑   *McLaren Racing - 2019 German Grand Prix* [online]. www.mclaren.com, [cit. 2022-05-30]. Dostupné online. (po anglicky)
30. ↑   *Lando Norris left frustrated by final-lap mechanical failure at Belgian GP* [online]. Sky Sports, [cit. 2022-05-30]. Dostupné online. (po anglicky)
31. ↑   *McLaren escapes unsafe release penalty for Norris at F1 Mexican GP* [online]. www.autosport.com, [cit. 2022-05-30]. Dostupné online. (po anglicky)
32. ↑   *Lando Norris signs new McLaren contract after superb start to F1 career* [online]. the Guardian, 2019-07-09, [cit. 2022-05-30]. Dostupné online. (po anglicky)
33. ↑   *Lando Norris admits McLaren 'never thought' they could beat Racing Point as he secures best-ever qualifying result in Austria | Formula 1®* [online]. www.formula1.com, [cit. 2022-05-30]. Dostupné online. (po anglicky)
34. ↑  DUNCAN, Phil; SLATER, Luke. Valtteri Bottas wins chaotic Austrian Grand Prix as brilliant Lando Norris takes maiden podium for McLaren. *The Telegraph*, 2020-07-05. Dostupné online [cit. 2022-05-30]. ISSN 0307-1235. (po anglicky)
35. ↑   *Statistics Drivers - Podiums - By age • STATS F1* [online]. www.statsf1.com, [cit. 2022-05-30]. Dostupné online.
36. ↑  WOODHOUSE, Jamie. *Lando Norris: Styrian GP best race of F1 career* [online]. 2020-07-12, [cit. 2022-05-30]. Dostupné online. (po anglicky)
37. ↑   *Who were the Winners and Losers of the 2020 Portuguese Grand Prix? | Formula 1®* [online]. www.formula1.com, [cit. 2022-05-30]. Dostupné online. (po anglicky)
38. ↑   *Lando Norris angry with Lance Stroll after crash at Portuguese GP* [online]. Sky Sports, [cit. 2022-05-30]. Dostupné online. (po anglicky)
39. ↑   *Lando Norris Explains Apology Tweet Was for Lewis Hamilton After Public Backlash* [online]. EssentiallySports, 2020-10-30, [cit. 2022-05-30]. Dostupné online.
40. ↑   *F1: Norris made "worst start of everyone's career ever"* [online]. www.motorsport.com, [cit. 2022-05-30]. Dostupné online. (po anglicky)
41. ↑   *F1: Norris made "worst start of everyone's career ever"* [online]. www.motorsport.com, [cit. 2022-05-30]. Dostupné online. (po anglicky)
42. ↑   *Norris and Sainz delighted with P4 and P5 in Bahrain GP, as McLaren jump to third in constructors’ battle | Formula 1®* [online]. www.formula1.com, [cit. 2022-05-30]. Dostupné online. (po anglicky)
43. ↑   Verstappen wins season finale in Abu Dhabi. *BBC Sport*. Dostupné online [cit. 2022-05-30]. (po anglicky)
44. ↑   *Daniel Ricciardo/Lando Norris will be the most exciting driver line up in 2021, says McLaren boss Zak Brown | Formula 1®* [online]. www.formula1.com, [cit. 2022-05-30]. Dostupné online. (po anglicky)
45. ↑   *McLaren insists it has no disappointment with Bahrain GP qualifying form* [online]. www.autosport.com, [cit. 2022-05-30]. Dostupné online. (po anglicky)
46. ↑   Verstappen wins classic as Hamilton recovers. *BBC Sport*. Dostupné online [cit. 2022-05-30]. (po anglicky)
47. ↑   '*Gutted' Norris: Baku grid penalty and licence points unfair* [online]. 2021-06-05, [cit. 2022-05-30]. Dostupné online. (po anglicky)
48. ↑   *Bottas handed three-place grid drop and penalty points for ‘dangerous driving’ in pit lane spin | Formula 1®* [online]. www.formula1.com, [cit. 2022-05-30]. Dostupné online. (po anglicky)
49. ↑   *F1 2021 Styrian Grand Prix - Full Race Results from Round 8* [online]. Crash, 2021-06-27, [cit. 2022-05-30]. Dostupné online. (po anglicky)
50. ↑   *2021 Austrian Grand Prix qualifying report and highlights: Max Verstappen edges out sensational Lando Norris to take pole | Formula 1* [online]. www.formula1.com, [cit. 2022-05-30]. Dostupné online. (po anglicky)
51. ↑   Verstappen wins Austrian GP. *BBC Sport*. Dostupné online [cit. 2022-05-30]. (po anglicky)
52. ↑   *‘I wanted that little bit more’ – Norris disappointed after slow pit stop costs him shot at British GP podium | Formula 1®* [online]. www.formula1.com, [cit. 2022-05-30]. Dostupné online. (po anglicky)
53. ↑   *2021 Italian Grand Prix race report and highlights: Ricciardo leads stunning McLaren 1-2 at Monza after Verstappen and Hamilton collide again | Formula 1®* [online]. www.formula1.com, [cit. 2022-05-30]. Dostupné online. (po anglicky)
54. ↑   *McLaren driver Daniel Ricciardo tests positive for Covid-19 – but set to be released in time for Bahrain GP | Formula 1®* [online]. www.formula1.com, [cit. 2022-05-30]. Dostupné online. (po anglicky)
55. ↑  COOPER, Sam. *Lando Norris laments 'silly accident' with Pierre Gasly in Miami* [online]. 2022-05-09, [cit. 2022-07-06]. Dostupné online. (po anglicky)
56. ↑   *Norris relieved to finish 'rewarding' Monaco GP in P6 after overcoming tonsillitis and torrential rain | Formula 1®* [online]. www.formula1.com, [cit. 2022-07-06]. Dostupné online. (po anglicky)
57. ↑   *2021 FIA F2 champion Oscar Piastri to join McLaren Racing in 2023* [online]. www.mclaren.com, [cit. 2023-06-06]. Dostupné online. (po anglicky)
58. ↑   *McLaren reveals Norris and Piastri reliability issues in Bahrain GP* [online]. www.autosport.com, 2023-03-05, [cit. 2023-06-06]. Dostupné online. (po anglicky)
59. ↑   *FACTS AND STATS: Perez matches Alesi, as Alonso grabs best Aston Martin start since the 1950s | Formula 1®* [online]. www.formula1.com, [cit. 2023-06-06]. Dostupné online. (po anglicky)
60. ↑    [online]. Twitter, [cit. 2023-06-06]. Dostupné online.
61. ↑   *F1 ace Norris to shave off hair after raising $12000 in charity stream* [online]. [Cit. 2022-03-21]. Dostupné online.
62. ↑   *Lando Norris sets up new esports and gaming content team Quadrant* [online]. [Cit. 2022-03-21]. Dostupné online.
63. ↑   *Lando Norris opens up on mental health struggles in rookie McLaren F1 season* [online]. [Cit. 2022-03-21]. Dostupné online.
64. ↑   *Lando Norris on his karting quest to find the next Lando Norris* [online]. [Cit. 2022-03-21]. Dostupné online.
65. ↑   *Norris named Autosport’s British Competition Driver of the Year* [online]. www.motorsport.com, [cit. 2022-05-30]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Lando Norris**

Zdroj
-----

*Tento článok je čiastočný alebo úplný preklad článku Lando Norris na anglickej Wikipédii.*